Alaquàs diu prou als excrements i miccions dels gossos a la via pública
24/11/2016

# Alaquàs diu prou als excrements i miccions dels gossos a la via pública

*   24/11/2016
*   [Drets](/categoria/22/0/drets)
*   [Imprimir](#)
*   Compartir
*    https://www.alaquas.org/documento.asp?id\_do=15875

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15875%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20diu%20prou%20als%20excrements%20i%20miccions%20dels%20gossos%20a%20la%20via%20p%C3%BAblica)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15875/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15875/24112016perros_para_vero_copia_Form_4.jpg)](https://www.alaquas.org/ficheros/documentos/2016/2/15875/24112016perros_para_vero_copia_Form_10.jpg "<a href='https://www.alaquas.org/ficheros/documentos/2016/2/15875/24112016perros_para_vero_copia_Form_10.jpg' target=_blank><i class='fa fa-external-link' aria-hidden='true'></i>.Alaquàs diu prou als excrements i miccions dels gossos a la via pública</a>")

El Ple de la Corporació Municipal aprova una modificació de l'Ordenança Reguladora de la Tinença d'Animals de Companyia per obligar als sobre propietaris a portar bosses impermeables i productes de neteja per desinfectar la zona. L'Ajuntament aplicarà les sancions màximes que estableixca la normativa amb multes que poden arribar fins els 750 euros

L'Alcaldessa d'Alaquàs, Elvira García Campos, ha dut al Ple de la Corporació Municipal celebrat el dijous 24 de novembre una modificació de l'Ordenança Municipal Reguladora de la Tinença i Convivència d'Animals de Companyia a través de la qual es pretén augmentar les sancions i les obligacions als propietaris que condueixquen gossos o altres animals de companyia a la via pública. La moció ha estat aprovada amb els vots a favor de PSPV-PSOE, Compromís, CET, EU i Ciudadanos i les abstencions del PP.

L'Ajuntament d'Alaquàs ha treballat en els últims dies en la modificación d'aquest text amb l'objectiu d'elevar el nivell d'exigència als propietaris per tal de garantir una millor convivència entre persones i animals. Es tracta d'un compromís assumit per l'actual equip de Govern i que ve a donar resposta a les nombroses queixes provocades per comportaments incívics.

L'Alcaldessa d'Alaquàs, Elvira García Campos, ha manifestat que "el problema que ocasionen els excrements i miccions a la via pública no només una qüestió d'estètica i neteja, sinó que és un problema higiènic-sanitari que ens afecta a tots i totes i que pot transmetre malalties ". La primera edil ha recordat també el cost que suposa per a les arques municipals un comportament incívic dels propietaris d'animals. Ha remarcat que "és la nostra obligació posar en marxa accions per millorar la convivència entre les persones i els animals de companyia i garantir el dret de tots a gaudir d'uns espais Públics nets".

Amb la modificació d'aquesta Ordenança, l'Ajuntament d'Alaquàs aplicarà la sancions màximes que establisca la normativa amb multes que poden ascendir als 750 euros per a tots aquells propietaris que no complisquen les regles i no recullen els excrements i netejen la zona tal com estableix l'Ordenança.

La nova Ordenança estableix que les persones que condueixquen gossos i altres animals hauran d'impedir que aquests dipositen els excrements i miccions a la via pública i en general en qualsevol lloc dedicat al trànsit de vianants, excepte els llocs habilitats especialment per a ells. En aquest sentit, l'Ordenança especifica que perquè els animals defequen, haurien de portar-los als escocells dels arbres si existeixen o en la calçada al costat del rastell i el més pròxima a l'embornal del clavegueram.

Per a la recollida dels excrements, el conductor de l'animal està obligat a anar proveït de bosses impermeables per a la seua retirada i en dipositar-los als llocs adequats assenyalats pels Serveis Municipals. S'exigeix ??també als propietaris portar un envàs amb producte líquid de neteja i desinfecció adequada i suficient per desinfectar sobre la superfície on s'hagen dipositat els excrements o l'orina.

L'Ajuntament d'Alaquàs realitzarà una campanya informativa per donar a conèixer totes aquestes mesures i incrementarà també la senyalització en els espais públics. A més, tal com ha realitzat en els últims anys, habilitarà diferents operatius de la Policia Local que vetlla als parcs i jardins per al compliment d'aquesta Ordenança. Durant aquests anys, la Unitat Canina de la Policia Local ha realitzat una gran tasca en aquest sentit i s'ha demostrat que la seua presència en les zones de més afluència de públic ha estat positiva.

La intenció de l'Ajuntament d'Alaquàs per a la posada en marxa d'aquestes accions és comptar amb la participació de la ciutadania. En aquest sentit, el Consell de Xiquets i Xiquetes està realitzant una paper essencial i serà clau per donar a conèixer en centres escolars la iniciativa. Es convidarà també a les associacions a participar i s'obrirà un procés participatiu a través de les xarxes socials per recollir idees de la població sobre aquesta qüestió. El Consistori continuarà a més amb l'adequació dels espais d'esplai caní així com amb l'organització de cursos d'ensinistrament i coneixement de les millors atencions per a l'animal de companyia.